आयल सिहरैत सिस्कैत सुग्बुगैत कुन कोण स !
 नै जानी आयल कहिया अन्हरिया आ इजोर स !
 केलक गुदगुदी एना याद परल पिछला शाल !
 कोण भोज खेने रही याह ठंडी में ओढ़ने दुशाल !
 पितमर काका के भोज पोरका भेल रहा अनमोल !
 उझैल देलकैन पैन कियो पोनतर मैचगेल अनघोल !
 ठिठुरैत छल पैर हाथ , मिल करैत छल सब घुर !
 कतेक छोऊ बुढ गाममे जग्तोऊ कतेक भोज !
 फलना के बरखी के आब गणले छऊ दिन सोझ !
 भोरका पहर में कहियो ओछेन नै छोरल जाएत छल !
 मारने रहित्हूँ गबदी चाहे कतबो बाबु डिरियात छल !
 स्कुल जेबाक लेल सब्दीन मैरतहूँ बहाना !
 बाबु के डरे माँ लग पसारैत छलहूँ घाना !
 जाढ़क महिना में भरल सबहक घर बखारी !
 भोरे क खाऊ सब्दीन भात-अलुकोबी तरकारी !
 ओना त सब दिन हमरा जार बढ होयत छल !
 मुदा तिला -सकरैत दिन चुरलाई पर भर छल !
 ससरैत-भोरहरबा में मुस्की मारैत निकेल गेल !
 फगुवा के अबिते ने जानी कत फेर ससैर गेल !
 जाहिठाम स आयल, ओहिठाम फेर चैल गेल !
 अबैतछि अगला साल कैह याद अपन छोइर गेल !
 जाढ़ ( एगो अनुभूति )
आयल सिहरैत सिस्कैत सुग्बुगैत कुन कोण स ! 